Henry Danger

***Henry Danger*** (po slovensky *Henry nebezpečný*) je americký komediálny seriál, ktorý vytvorili Dan Schneider a Dana Olsen. Vysielal sa na televíznej stanici Nickelodeon od soboty 26. júla 2014 do soboty 21. marca 2020. Hlavné postavy stvárnili Jace Norman, Cooper Barnes, Riele Downs, Sean Ryan Fox, Ella Anderson a Michael D. Cohen.

## Dej
Henry Hart (Jace Norman) je 13-ročný obyčajný chlapec, ktorý žije v meste Swellview. Keď si nájde brigádu v obchode Junk N' Stuff, naskytne sa mu neobyčajná príležitosť. Stane sa pomocníkom milovaného hrdinu mesta Swellview – Captian Mana. Z Henryho sa tak stane „drsný chlapec“, ktorý bojuje proti zločinu.

## Postavy

### Hlavné postavy

* Henry Hart / Kid Danger (Jace Norman) je 13-ročný chlapec, ktorý sa stane pomocníkom Captain Mana. Je priemerný chlapec s priateľmi. Po škole ako Kid Danger popri Captain Manovi so schopnosťami superhrdinu bojuje proti zločinu v meste Swellview. Snaží sa toto tajomstvonáhľad|Jace Normanudržať pred rodinou a svojimi kamarátmi. Vďaka svojim zručnostiam nemá problém pomáhať Captain Manovi v jeho misiách. Vždy je so svojimi priateľmi, aj keď musí zachraňovať svet. V 6. epizóde 3. série *Hour of Power* (po slovensky *Hodina sily*) nadobúda super-rýchle reflexy počas boja proti Drexovi, bývalému pomocníkovi Captain Mana. Dostal túto silu po vdýchnutí výparov od tarantuly a hnedo-žltej jašterice. Neskôr dostal meno Hyper-Molity. Vo 8. epizóde 5. série *Part 3: A New Hero* (po slovensky *3. časť: Nový hrdina*) stráca svoju silu dotknutím sa antivírusu, ktorý používa na zastavenie samotného vírusu, čím zachraňuje svet a internet. Henry opúšťa prácu v 38. epizóde 5. série *The Beginning of the End* (po slovensky *Začiatok konca*). V 41. epizóde 5. série *The Fate of Danger: Part 2* (po slovensky *Osud Dangera: 2. časť*) Henry získava novú super silu, vďaka ktorej má schopnosť vytvárať zelenú žiaru okolo svojho tela, ktorá je schopná odrážať objekty. V tej istej epizóde Henry, Charlotte a Jasper opúšťajú mesto Swellview a bojujú so zločinom v ďalšom meste Dystopia.
* Ray Manchester / Captain Man (Cooper Barnes) je superhrdina, ktorý trénuje Henryho. Asi pred 25 rokmi jeho otec vedec Manchester zostrojil nový prístroj, do ktorého Ray narazil pri jazde na svojom skateboarde a následkom toho sa stal nezničiteľným. Napriek tomu na krátky čas môže pocítiť určitú bolesť. Teraz je z neho superhrdina bojujúci proti zločinu. Potreboval pomocníka, a tak si vybral Henryho. Jeho základňa *Man's Cave* sa nachádza pod obchodom *Junk N' Stuff*. Ray je zamilovaný do pani Hartovej napriek tomu, že je vydatá, čo Henryho niekedy dráždi. Vo svojej výbave má aj dodávku a helikoptéru. Kale Culley stvárňuje jeho mladšiu verziu vo 8. epizóde 4. série epizóde *Back to the Danger: Part 2* (po slovensky *Návrat k Dangerovi: 2. časť*). V 39. epizóde 5. série *„The Fate of Danger: Part 2“* (po slovensky *Osud Dangera: 2. časť*) Ray a Schowz otvárajú akadémiu S.W.A.G. (the Swellview Academy for the Gifted). Ray je riaditeľom akadémie a trénerom &nbsp;mladej skupiny, aby z nich vycvičil nových superhrdinov.
* Charlotte Page (Riele Downs) je sarkastická, dôvtipná a bystrá kamarátka Henryho.. Má taký podrezaný jazyk, že vždy každého v partii uzemní. S Henrym sa už pozná tak dlho, že mu môže povedať čokoľvek. Je veľká fanúšička Captain Mana. Charlotte vo 4. epizóde 1. série *Tears of the Jolly Beetle* (po slovensky *Slzy Jolly Beetle*) zistí Henryho tajomstvo a stane sa informačnou asistentkou Captain Mana a Kid Dangera. V 39. epizóde 5. série *The Fate of Danger: Part 2 (po slovensky Osud Dangera: 2. časť)* Charlotte odchádza s Henrym a Jasperom z mesta Swellview do mesta Dystopia bojovať proti zločinu, kde sa stáva kyborgom.
* Jasper Dunlop (Sean Ryan Fox) je Henryho najlepší priateľ. Má veľa nápadov, ale väčšinou nedopadnú dobre. Kamaráti sa s Henrym už od materskej školy. Zbiera vedrá, čo privádza Henryho a Charlotte do rozpakov. Je skalným fanúšikom Captain Mana, na ktorého má veľa otázok. V 18. epizóde 2. série *I Know Your Secret* (po slovensky *Poznám tvoje tajomstvo*) Henry prezradí Jasperovi, že je Kid Danger. Jasper v 39. epizóde 5. série *The Fate of Danger: Part 2 (po slovensky Osud Dangera: 2. časť)* &nbsp; odchádza bojovať proti zločinu spolu s Henrym a Charlotte do mesta Dystopia.
* Piper Hart (Ella Anderson) je Henryho mladšia sestra, ktorá je fanúšičkou Captain Mana. S Henrym si nie sú až takí blízki. Piper tvrdí, že nenávidí svoj život. Prehnane reaguje na rôzne problémy, hlavne ohľadom sociálnych sietí. Piper je tiež preukázateľne nahnevaná na Jasperove huncútstva. Zdá sa, že s ním súperí. V 14. epizóde 2. série *Grave Danger* (po slovensky *Vážny Danger*) dostane Piper kvôli náhodnej formálnej chybe v DMV vodičský preukaz aj napriek tomu, že je neplnoletá. Keď zistí bratovo tajomstvo, Ray jej chce preto vymazať pamäť, ale Piper vymaže pamäť jemu. Keďže mu pomôže ju vrátiť, Ray príjme Piper do tímu (napriek Henryho nesúhlasu). V 39. epizóde 5. série *The Fate of Danger: Part 2 (po slovensky Osud Dangera: 2. časť)* Piper ide na strednú odbornú školu na Floride.
* Schwoz Schwartz (Michael D. Cohen) je pracovník a najlepší priateľ Captain Mana, ktorý mal na starosti zariadenie v jaskyni Man, keďže ju sám postavil. V minulosti sa ich priateľstvo naštrbilo, keď Shwoz prebral Rayovi priateľku. Napokon sa pomeria, keď Henry presvedčí Raya, aby Schwozovi odpustil. Schwoz odvtedy prichádza s rôznymi vynálezmi, aby pomohol Captain Manovi a Kid Dangerovi. Občas je čudný a zábavný, čo Henryho a Raya dokáže aj rozzúriť. Myslí si, že jeho sestra vyzerá ako kôň. Schwoz je veľmi inteligentný a má rozsiahle vedomosti v strojárstve, mechanike, počítačovej vede a medicíne. Ako svoju „priateľku“ má tiež androida s meniacimi sa tvarmi a v 10. epizóde 5. série *Grand Theft Otto* (po slovensky *Veľký únos Otta*) sa ukázalo, že Schwoz sa sám naklonoval. V 5. sérii sa stáva hlavnou postavou. V 39. epizóde 5. série *The Fate of Danger: Part 2* (po slovensky *Osud Dangera: 2. časť*) Ray a Schowz otvárajú Swellviewskú akadémiu pre nadaných alebo v skratke S. W. A. G. (the Swellview Academy for the Gifted). Ray je vedúcim a trénerom mladej skupiny nových superhrdinov.

### Vedľajšie postavy

* Gooch (Duncan Bravo) je pokladník v obchode *Junk N' Stuff* a spolupracuje s Captain Manom. Varuje ho pred akýmkoľvek nebezpečenstvom v meste Swellview. Má tiež mladú neter Benjy a venuje sa mäsožravej rastline, ktorú oslovuje Omar. Gooch sa poslednýkrát objavuje v 21. epizóde 1. série *Captain Jerk* (po slovensky *Kapitán Jerk*) a neskôr jeho úlohu prevezme Jasper
* Jake Hart (Jeffrey Nicholas Brown) je milujúci a starostlivý otec Henryho a Piper. Má detinskú povahu a pracuje ako projektový manažér. V záverečných epizódach sa počas posledného Drexovho sprisahania dozvie, že Henry je Kid Danger.
* Kris Hart (Kelly Sullivan) je mama Henryho a Piper. Neberie ohľad na to, že Captain Man je do nej zamilovaný. V záverečných epizódach sa počas posledného Drexovho sprisahania dozvie, že Henry je Kid Danger.
* Sharona Shapen (Jill Benjamin) je Henryho učiteľka dejepisu na Nižšej strednej škole v Swellview. Snaží si nájsť partnera, no pri rande sa jej nedarí, a preto často žiada Henryho o pomoc. Má neter Noelle, ktorá pracuje pre Drill Fingera.
* Toddler (Ben Giroux) je zakrpatený ničomník s detskými nápadmi. Bol prvým súperom Kid Dangera a Captain Mana. Keď ho raz porazili, spustil sa do bezodnej šachty v tvare gule spolu s bombou. V 17. epizóde 2. série *Danger & Thunder* (po slovensky *Danger a Thunderman*) sa lotri ako Dr. Minyak, Cohort, Drill Finger, Jeff, Time Jerker, Van Del a neidentifikovaná mimozemská žena zhromaždia na základni pod jazerom Swellview. V utajení Captain Man, Kid Danger a Thundergirl zistia, že Dr. Minyak ich všetkých nepriviedol. V skutočnosti to bol Toddler, ktorý prežil po vystrelení do stredu Zeme. Tunelom sa vrátil späť na povrch a vyšiel z pieskoviska. Toddler vedie týchto lotrov v sprisahaní s cieľom pomstiť sa Captain Manovi. Okrem toho sa o neho stará Max Thunderman, ktorý tajne plánuje získať najnovšiu zbraň Dr. Minyaka. V 39. epizóde 5. série *The Fate of Danger: Part 2* (po slovensky *Osud Dangera: 2. časť*) Toddler navštevuje pamätník Kid Dangera, kde ho spútajú spolu s Dr. Minyakom a Jackom Frittlemanom.
* Dr. Minyak (Mike Ostroki) je šialený vedec a ničomník.
* Nurse Cohort (Amber Bela Muse) je asistentka Dr. Minyaka.
* Willard (Timothy Brannan) je viceprimátor mesta Swellview. Má neter Cassie.
* Oliver Pook (Metthew Zhang) je výstredný neznámy chlapec, ktorý má zvláštny vkus obliekania.
* Sidney Birnbaum (Joe Kaprielian) je chlapec s podobnými povahovými vlastnosťami ako jeho najlepší priateľ Oliver.
* Jeff Bilsky (Ran Grassmeyer) je hlúpy drobný zločinec, ktorého Captain Man často zatkne. Má mladších bratov Mitcha a Billyho.
* Mitch Bilsky (Andrew Caldwall) je brat Billyho a Jefa. V škole šikanuje žiakov a medzi jeho obete patrí aj Henry.
* Mary Gaperman (Carrie E. Barrett) je reportérka v spravodajskej televízii KLVY, ktorá moderuje správy s Trentom. Hnevá sa na Trenta, keď ju preruší alebo zmení tému počas moderovania správ.
* Trent Overunder (Winston Story) je reportér v spravodajskej televízii KLVY. Spolu s Mary moderuje správy, ktoré informujú o dianí v meste Swellview vrátane hrdinských činov Captain Mana.
* Drex (Tommy Walker) je pôvodný pomocník Captain Mana, ktorého nikdy nevypustil z Man Cave. Bol vo väzení, z ktorého ho po niekoľkých rokoch podmienečne prepustia počas akcie *Vezmi svoju dcéru do práce*. Dcéra predsedu rady pre podmienečné prepustenie totiž zmení jeho hodnotenie tak, že je podmienečne prepustený. Drex sa začne mstiť Captain Manovi, ale Kid Danger ho vďaka svojim novým schopnostiam premôže a uväznia ho do Man Cave. Náhodne je znovu oslobodený vo 8. epizóde 4. série *Back to the Danger: Part 2* (po slovensky *Návrat k Dangerovi: 2. časť*). Vráti sa v čase pomocou Jerkovho stroja času, aby zabránil Rayovi získať nové schopnosti. Captain Man a Kid Danger ho nakoniec porazia a vrátia do praveku. Drex sa v poslednej sérii spriatelí s kmeňom jaskynných ľudí, ktorých získa na svoju stranu. Opätovne sa mstí Captain Manovi a Kid Dangerovi tak, že pošle niekoľkých jaskynných ľudí na útok do Henryho domu, zatiaľ čo on s 2 ďalšími z kmeňa prepadne Man Cave. Keď oklame Schwoza, získa zariadenie Memory Wiper, vďaka ktorému plánuje všetkým obyvateľom mesta Swellview vymazať spomienky na Captain Mana. To sa mu však nepodarí a dron ovládaný Jasperom ho vysadí vo väznici Swellview.
* Nathan (Nathan Kress) je postava, ktorá sa objavila vo 8. epizóde 1. série *Birthday Girl Down* (po slovensky *Nepozvaný na jej narodeniny*).
* Shawn Corbit (Russell Westbrook) je postava, ktorá sa objavuje v 9. epizóde 1. série *Too Much Game* (po slovensky *Veľa v hre*). Je mladým chlapcom, ktorého tréner Bix vyberie ako náhradu za Henryho v basketbalovom tíme.
* Chloe Hartman (Jade Pettyjohn) je jedno z dievčat, po ktorých Henry poškuľuje. Neskôr účinkovala v reality show *Kids in the Woods*.
* Invisible Brad (Jake Farrow) je muž, ktorý sa náhodne stane neviditeľným. Objavuje sa v 11. epizóde 1. série *Invisible Brad* (po slovensky *Neviditeľný Brad*), v 14. epizóde 2. série *Grave Danger* (po slovensky *Dôležitý Danger*) a v 26. epizóde 5. série *Visible Brad* (po slovensky *Viditeľný Brad*).
* Li'l Biggie (Benjamin Flores, Jr.) je postava, ktorá sa objavila v 1. epizóde 2. série *The Beat Goes On* (po slovensky *Šľahanie pokračuje*).
* Phoebe Thunderman (Kira Kosarin) je postava, ktorá sa objavila v 17. epizóde 2. série *Danger & Thunder* (po slovensky *Danger a Thunderman*). Príde do Swellview, aby pomohla Captain Manovi a Kid Dangerovi, zatiaľ čo jej rodičia vezmú jej súrodencov Noru a Billyho do tematického parku.
* Max Thunderman (Jack Griffo) je dvojča Phoebe, ktoré sa objavuje v 17. epizóde 2. série *Danger & Thunder* (po slovensky *Danger a Thunderman*). Príde do Swellview a tajne sa zúčastní stretnutia zločincov, aby sa dostal čo najbližšie k najnovšej zbrani Dr. Minyaka.
* Frankini (Frankie Grande) je internetová celebrita, ktorá sa objavuje v 16. epizóde 3. série *Live & Dangerous: Part 1* (po slovensky *Naživo a nebezpečne: 1. časť*), v 17. epizóde 3. série *Live & Dangerous: Part 2* (po slovensky *Naživo a nebezpečne: 2. časť*), 13. epizóde 4. série *Captain Man-kini* (po slovensky *Captain Man-kini* ) a v 20. epizóde 5. série *Henry Danger: The Musical* (po slovensky *Henry Danger: Muzikál*). Používa ilegálny prístroj na kontrolu Kid Dangera a Captain Mana a pokúša sa ich odhaliť. Jeho plán zmarí black-out. V epizóde *Henry Danger: The Musical* uvalí na mesto Swellview kliatbu, ktorou prinúti všetkých obyvateľov spievať a tancovať.
* Goomer (Zoran Korach) je postava, ktorá je stúpencom Frankina a objavuje sa v 16. epizóde 3. série *Live & Dangerous: Part 1* (po slovensky *Naživo a nebezpečne: 1. časť*), v 17. epizóde 3. série *Live & Dangerous: Part 2* (po slovensky *Naživo a nebezpečne: 2. časť*), 13. epizóde 4. série *Captain Man-kini* (po slovensky *Captain Man-kini*) a v 20. epizóde 5. série *Henry Danger: The Musical* (po slovensky *Henry Danger: Muzikál*). Zmieni sa Kid Dangerovi a Captain Manovi, že má sestru. Goomer sa pred seriálom *Henry Danger* objavil v seriáli *[[Sam & Cat]]*.
* Ryker (Geno Segers) je postava, ktorá sa objavuje v 9. epizóde 5. série *Knight & Danger* (po slovensky *Rytier a Danger*). Je bývalým vládcom Astorie z iného sveta, ktorého do reality Captain Mana náhodne privedie Bill Evil po svojom poslednom pokuse ovládnuť Astoriu. Keď Ryker zistí, že jeho mágia v tejto realite nefunguje, oklame Captain Mana a Kid Dangera tak, aby mu pomohli získať zbrane a dostať sa späť do svojho sveta. Jeho plán stroskotá, keď Arc a Ciara odhalia jeho skutočné úmysly.
* Snoop Dogg je postava stvárňujúca samého seba, ktorá sa objavuje v 4. epizóde 4. série *Danger Games* (po slovensky *Dangerove hry*).
* Shaun White je postava stvárňujúca samého seba, ktorá sa objavuje v 5. epizóde 4. série *Toon in for Danger* (po slovensky *Animácia pre Henryho*). Objaví sa na večierku v dome Hartovcov, kde je uvádzaný nový kreslený film o Kid Dangerovi a Captain Manovi.
* Joey (Jerry Trainor) je jedným z bojového páru Thumb Buddies, ktorý sa objavuje v 3. epizóde 5. série *Thumb War* (po slovensky *Vojna Thumba*). Má sestru, ktorá šušle.
* Arc (Owen Joyner) je postava, ktorá sa objavuje v 9. epizóde 5. série *Knight & Danger* (po slovensky *Rytier a Danger*).
* Ciara (Daniella Perking) je postava, ktorá sa objavuje v 9. epizóde 5. série *Knight & Danger* (po slovensky *Rytier a Danger*).

## Epizódy

## Produkcia
Seriál vznikol na základe pôvodnej objednávky 20 epizód 13. marca 2014, neskôr sa rozšíril na 26 epizód. Seriál mal premiéru v sobotu 26. júla 2014 s hodinovou pilotnou epizódou. Tvorca seriálu Dan Schneider na Twitteri uviedol, že jedna z postáv z jeho predchádzajúcich seriálov bude hosťovať v tomto seriáli.

Do roku 2018 vyšli štyri série seriálu. Jace Norman v marci 2018 v interview s časopisom *[[Extra (americký časopis)|Extra]]* naznačil, že seriál by mal pokračovať 5. sériou. V piatok 27. júla 2018 seriál pokračoval 20 epizódami piatej série. Okrem toho sa Michael D. Cohen stal šéfom kastingu, Christopher J. Nowak sa stal showrunnerom a Jake Farrow pôsobil ako výkonný producent. V pondelok 3. decembra 2018 bolo oznámené, že Nickelodeon si objednal 10 ďalších epizód piatej série, a tak celkom odvysielal 117 epizód seriálu. V stredu 3. apríla 2019 Nickelodeon si znovu objednal 10 ďalších epizód piatej série, čím sa počet epizód zvýšil na 127. V sobotu 27. júla 2019 mala premiéru špeciálna hudobná epizóda *Henry Danger: The Musical*, v ktorej účinkoval aj tanečník Frankie Grande. V sobotu 7.decembra 2019 Nickelodeon začal robiť reklamu na posledné epizódy seriálu, ktoré sa začali vysielať v januári 2020.

## Vysielanie
Prvá séria seriálu mala v USA premiéru s jeden a pol hodinovým špeciálom na televíznej stanici Nickelodeon v sobotu 26. júla 2014. Prvá séria skončila v sobotu 16. mája 2015. Druhá séria mala premiéru v sobotu 12. septembra 2015 a skončila v nedeľu 17. júla 2016. Tretia séria mala premiéru v sobotu 17. septembra 2016 a skončila v sobotu 7. októbra 2017. Štvrtá séria mala premiéru v sobotu 21. októbra 2017 a skončila v sobotu 20. októbra 2018. Piata séria mala premiéru v sobotu 3. novembra 2018 a skončila v sobotu 21. marca 2020.

V Kanade mal seriál premiéru na televíznej stanici YTV v stredu 8. októbra 2014. V Austrálii a na Novom Zélande seriál sa začal vysielať na televíznej stanici Nickelodeon v sobotu 17. januára 2015. V Spojenom kráľovstve a Írsku mal seriál premiéru na televíznej stanici Nickelodeon v piatok 13. februára 2015.

## Ohlas a reakcia
Na základe 72 recenzií rodičov na *Common Sense Media* seriál získal 3 z 5 hviezdičiek. Hodnotenie seriálu Česko-Slovenskej filmovej databázy bolo na 33%.

## Ocenenia a nominácia

## Voľné pokračovanie

### The Adventures of Kid Danger
Televízna stanica Nickelodeon vo štvrtok 2. marca 2017 oznámila, že sa začal natáčať nový animovaný seriál pod pracovným názvom *The Adventures of Kid Danger and Captain Man*. Seriál mal premiéru v pondelok 15. januára 2018 a skončil vo štvrtok 14. júna 2018.

### Danger Force
V stredu 19. februára 2020 bolo oznámené, že nový seriál, ktorý je voľným pokračovaním seriálu *Henry Danger*, bude mať názov *[[Danger Force]]*. Seriál mal premiéru v sobotu 28. marca 2020. Seriál vyrobil Cristopher J. Nowak. Medzi hercami sú aj Cooper Barnes a Michael D. Cohen, ktorí stvárňujú rovnaké postavy ako v seriáli *Henry Danger*.

### Potenciálny film
V máji 2017 prezident mediálnej spoločnosti *Viacom* skupiny Nickelodeon oznámil, že spoločnosť vyvíja film založený na seriáli.

## Zoznam epizód
### 1. séria (2014–15)

### 2. séria (2015–16)

### 3. séria (2016–17)

### 4. séria (2017–18)

### 5. séria (2018–20)

## Referencie


## Zdroje

* 
* 
* Henry Danger v Československej filmovej databáze.
* Henry Danger na serialzone.cz.
*  na IMDb.
* Henry Danger Wiki .
* Henry Danger na Sky.com.
Kategória:Televízne seriály
Kategória:Televízne seriály USA
Kategória:Nickelodeon
Kategória:Televízne seriály z roku 2014
Kategória:Detské filmy a seriály